

**Еуразиялық экономикалық одаққа мүше мемлекеттердің Еуразиялық экономикалық одақтың ішкі нарығының жұмыс істеуі шеңберіндегі тосқауылдарды жою жөніндегі жұмысының барысы туралы**

Еуразиялық Үкіметаралық Кеңестің 2019 жылғы 30 сәуірдегі № 5 Өкімі

      Еуразиялық экономикалық одаққа мүше мемлекеттердің Еуразиялық экономикалық одақтың ішкі нарығының жұмыс істеуі шеңберіндегі тосқауылдарды жою жөніндегі жұмысының барысы туралы Еуразиялық экономикалық комиссияның ақпаратын ескере отырып:

      1. Қосымшаға сәйкес тізбе бойынша Армения Республикасының Үкіметі, Беларусь Республикасының Үкіметі және Ресей Федерациясының Үкіметі 3 ай мерзімде Еуразиялық экономикалық комиссия Алқасының шешіміне сәйкес Еуразиялық экономикалық одақтың ішкі нарығының жұмыс істеуі шеңберіндегі тосқауылдарды жоюға бағытталған шаралар қабылдасын.

      2. Еуразиялық экономикалық комиссия:

      Осы Өкімнің 1-тармағында көзделген шараларды іске асыру нәтижелері туралы – Еуразиялық үкіметаралық кеңестің кезекті отырысында;

      Еуразиялық экономикалық одаққа мүше мемлекеттердің Еуразиялық экономикалық одақтың ішкі нарығының жұмыс істеуі шеңберіндегі тосқауылдарды жою жөніндегі жұмысының барысы туралы – Жоғары Еуразиялық экономикалық кеңестің отырысында баяндасын.

      3. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.

      Еуразиялық үкіметаралық кеңес мүшелері:

|  |  |  |  |  |
| --- | --- | --- | --- | --- |
| **Армения Республикасынан** | **Беларусь Республикасынан** | **Қазақстан** **Республикасынан** | **Қырғыз Республикасынан** | **Ресей Федерациясынан** |

|  |  |
| --- | --- |
|  | Еуразиялық үкіметаралық кеңестің 2019 жылғы 30 сәуірдегі № 5 өкіміне ҚОСЫМША |

**Еуразиялық экономикалық комиссия Алқасының Еуразиялық экономикалық одақтың ішкі нарығының жұмыс істеуі шеңберіндегі тосқауылдарды жою мәселелері жөніндегі шешімдерінің ТІЗБЕСІ**

      1. Еуразиялық экономикалық комиссия Алқасының 2018 жылғы 20 қарашадағы "Беларусь Республикасының Еуразиялық экономикалық одақтың ішкі нарығының жұмыс істеуі шеңберіндегі міндеттемелерін орындауы туралы" № 190 шешімі.

      2. Еуразиялық экономикалық комиссия Алқасының 2018 жылғы 28 қарашадағы "Армения Республикасының Еуразиялық экономикалық одақтың ішкі нарығының жұмыс істеуі шеңберіндегі міндеттемелерін орындауы туралы" № 195 шешімі

      3. Еуразиялық экономикалық комиссия Алқасының 2019 жылғы 22 қаңтардағы "Ресей Федерациясының Еуразиялық экономикалық одақтың ішкі нарығының жұмыс істеуі шеңберіндегі міндеттемелерін орындауы туралы" № 11 шешімі

      4. Еуразиялық экономикалық комиссия Алқасының 2019 жылғы 29 қаңтардағы "Беларусь Республикасының Еуразиялық экономикалық одақтың ішкі нарығының жұмыс істеуі шеңберіндегі міндеттемелерін орындауы туралы" № 18 шешімі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК